22/12/2021 | Administración LocalMunicipal
San Sadurniño
Bases para a selección dunha praza de persoal laboral fixo de oficial de maquinaria

A Xunta de Goberno Local, na súa sesión do 03/12/2021 acordou aprobar as bases para a selección dunha praza de persoal laboral fixo de oficial de maquinaria, co seguinte contido: O obxecto desta convocatoria é a cobertura dunha praza de Oficial de maquinaria como persoal laboral fixo do Concello de San Sadurniño, grupo III, nivel C. D. 18, e a creación dunha lista de reserva. Datos en RPT: - Denominación: Oficial de maquinaria - Nivel de destino: 18 - Complemento específico: 58,7 As funcións a desenvolver na praza de Oficial de maquinaria serán, en termos xenéricos, as contempladas na RPT: - Coordinación e planificación xeral das actividades da Área. - Planificación e recollida de RSU e voluminosos. - Control e limpeza de vías públicas. - Control e mantemento do alumeado público. - Xestión e mantemento de vías públicas e infraestrutura. Conservación e reparación e limpeza de beiravías. - Control e mantemento de parques, xardíns e zonas verdes. - Control, mantemento e conservación de edificios, instalacións e maquinaria municipal. - Subministración de material de mantemento para o Concello. - Limpeza e mantemento de material. - Recollida de información sobre incidencias en vías e instalacións públicas. - Apoio á realización de campañas institucionais relacionadas co Medio Ambiente. - Xestión de emerxencias. - Condución camión do lixo. - Outras tarefas de apoio xeral ao Concello. - Outras funcións directamente relacionadas coa área que lle poidan ser encomendadas polo seu superior xerárquico. Segundo os artigos 55 do Real decreto lexislativo 5/2015 polo que se aproba o texto refundido da Lei do estatuto básico do empregado público e 49 da Lei 2/2015 do emprego público de Galicia, a selección de persoal laboral fixo ao servizo desta Administración realizarase mediante procedementos que respectarán en todo caso os principios de igualdade, mérito, capacidade, publicidade e libre concorrencia. O sistema de selección será o de concurso-oposición.4.1. Para seren admitidas ao proceso selectivo as persoas aspirantes deberán reunir os seguintes requisitos: a) Ter a nacionalidade española, sen prexuízo de ter calquera outra nacionalidade que lle permita ao acceso ao emprego público de conformidade co disposto no artigo 52 da Lei 2/2015 do emprego público de Galicia. b) Posuír a capacidade funcional para o desempeño das tarefas. c) Ter feitos os dezaseis anos e non exceder, no seu caso, a idade máxima de xubilación forzosa. d) Non ter sido separada, mediante expediente disciplinario do servizo de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de accedera ao corpo ou escala de persoal funcionario, ou para exercer funcións similares ás que desempeñaban no caso do persoal laboral, do cal a persoa foi separada ou inhabilitada. No caso de nacionais doutros estados, non estar inhabilitado/a ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Estar en posesión do título de Bacharelato, Formación profesional ou equivalente ou estar en condicións de obtela na data en que remate o prazo de presentación das instancias. f) Estar en posesión do permiso de conducir tipo B e C e mais do Certificado de Aptitude Profesional (CAP). 4.2. Todos os requisitos establecidos na base 4.1 deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado, no seu caso, persoal laboral fixo.5.1. As persoas interesadas en participar no proceso selectivo deberán achegar a súa solicitude debidamente cuberta durante o prazo de 20 días hábiles contados a partir do seguinte ao da publicación do anuncio da convocatoria no BOE no modelo oficial que figura ao final destas bases e que tamén se facilitará por este Concello no Rexistro xeral ou na páxina web municipal.5.2. As solicitudes dirixiranse á Alcaldía deste Concello e presentaranse no Rexistro xeral do Concello ou por calquera das formas establecidas no artigo 16 da Lei 39/2015 de 1 de outubro de procedemento administrativo común das administracións públicas. Neste caso, deberán comunicar ao Concello a remisión da solicitude dentro do prazo de presentación de instancias, por fax, correo electrónico ou calquera outro medio polo que quede acreditado.5.3. As solicitudes deberán ir acompañadas da seguinte documentación: · Copia simple do DNI, pasaporte ou documento de identificación. · Copia simple do documento que acredite a titulación requirida como requisito para acceder ao proceso selectivo. · De ser o caso, copia simple do certificado que acredite ter obtido o Celga 4 ou equivalente, co que acreditarán a exención do exame de galego. · Xustificante de pagamento de dereito a exame de acordo coa ordenanza fiscal reguladora que ascende para prazas do grupo C1 ou asimiladas á cantidade de 15,86 euros, e que deberá ingresarse no seguinte número de conta do Concello ES74-2080-0208-0131-1000-0059. · Copias dos permisos de conducir tipo B e C e mais do Certificado de Aptitude Profesional (CAP). · Documentación que acredite os méritos alegados para a fase de concurso. A prestación de servizos na Administración deberá acreditarse co certificado de servizos prestados expedido pola administración correspondente. Os servizos na empresa privada acreditaranse co contrato de traballo e informe de vida laboral. · Relación de méritos alegados que acheguen as persoas aspirantes, pola orde que se estable na convocatoria, unindo á dita relación os documentos xustificativos dos mesmos.5.4. A non presentación da solicitude en tempo e forma suporá a exclusión da persoa aspirante.6.1. Rematado o prazo de presentación de solicitudes, a Alcaldía declarará aprobadas as relacións de persoas admitidas e excluídas, que se publicarán no BOP, na páxina web e no taboleiro de anuncios municipal, establecéndose o prazo a efectos de reclamacións en 3 días hábiles. Aqueles que no prazo sinalado non amañen os defectos xustificando o seu dereito a ser admitidos, serán definitivamente excluídos do proceso selectivo.6.2. Logo de rematado o prazo, a Alcaldía aprobará a relación definitiva de persoas admitidas e excluídas e determinará o lugar, a data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, o cal se publicará no BOP, na web e no taboleiro de anuncios do Concello.6.3. O feito de figurar incluído na relación de admitidos non prexulga que se lle recoñeza as persoas interesadas a posesión dos requisitos esixidos no procedemento selectivo convocado, que deberán ser xustificados documentalmente como paso previo ao nomeamento que corresponda.6.4. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso contencioso – administrativo no prazo de dous meses, ante a xurisdición contenciosa-administrativa, contados a partir do seguinte ao da publicación no taboleiro de edictos e na páxina web do concello 6.5. Os sucesivos actos e comunicacións que se deriven da celebración deste proceso selectivo faranse públicos a través do taboleiro de edictos da Casa do Concello e tamén na páxina web desta Administración. O tribunal constará dunha Presidencia, tres vogalías e unha Secretaría, que haberán de cumprir os requisitos sinalados no artigo 60 do Real Decreto 5/2015 de 30 de outubro, polo que se aproba o texto refundido da Lei do Estatuto Básico do Empregado Público e demais normativa aplicable. Os tribunais terán a categoría e o dereito a percibir as contía correspondentes, de conformidade co disposto no R. D. 462/2002 e lexislación complementaria. As persoas que formen parte do tribunal deberán absterse de intervir cando concorran nelas algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público e no artigo 59.2 da Lei 2/2015 de emprego público de Galicia. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar ás integrantes do tribunal, de acordo co establecido no artigo 24 da Lei 40/2015, do 1 de outubro, de réxime xurídico do sector público. A actuación do tribunal axustarase ao disposto para os órganos colexiados na lexislación do procedemento administrativo. O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente. O tribunal resolverá todas as dúbidas que xurdan en aplicación das presentes bases, así como nos casos non previstos polas mesmas. O sistema de selección será o de concurso-oposición. As persoas aspirantes terán que facer fronte ao pago da taxa estipulada na ordenanza de expedición de documentos (15,86 €) (BOP nº 239 de 18 de outubro de 2000) e que deberá ingresarse no seguinte número de conta do Concello ES74-2080-0208-0131-1000-0059. Esta taxa corresponde á oferta de emprego público 2021, do Concello de San Sadurniño, para a selección da praza de persoal laboral fixo de oficial de maquinaria, grupo III, nivel C. D.18, e a creación dunha lista de reserva. Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio expoñerante no taboleiro de anuncios e na páxina web do Concello. O chamamento para cada exercicio será único. As persoas aspirantes deberán acreditar a súa personalidade coa exhibición do documento nacional de identidade ou pasaporte. As probas terán carácter eliminatorio e na realización dos exercicios garantirase, sempre que sexa posible, o anonimato das persoas aspirantes. A puntuación definitiva estará determinada pola suma da puntuación obtida na fase de oposición e na fase de concurso. En caso de empate prevalecerá a puntuación obtida na fase de oposición sobre a fase de concurso. De persistir o empate, prevalecerá a puntuación obtida no apartado de experiencia profesional. Concederase un prazo de 3 días hábiles para efectos de alegacións que se contará dende o día seguinte ao da publicación na páxina web e no taboleiro de anuncios do Concello das puntuacións dos correspondentes exercicios. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previstos expresamente nestas bases. Unha vez que conclúan os procesos selectivos, o tribunal formulará a súa proposta á Presidencia da Corporación, para aprobar a lista correspondente, que ditará Resolución coa composición da lista de aspirantes obxecto da convocatoria. En todo o non previsto nestas Bases, estarase ao disposto na normativa de acceso dos empregados públicos vixente. Así mesmo, estas Bases e cantos actos administrativos se deriven desta convocatoria, poderán ser impugnados polos interesados nos casos e na forma establecidos pola Lei 39/2015, de 1 de outubro, de procedemento administrativo común das Administracións Públicas. O Proceso de selección efectuarase polo sistema de concurso-oposición e desenvolverase en dúas fases: Na fase de oposición asignarase ata un máximo de 60 puntos. A data, hora e lugar de celebración dos exercicios, serán anunciados oportunamente na páxina web do Concello, así como no taboleiro de edictos, en consonancia coas presentes bases, polo que as persoas aspirantes non serán citadas expresamente para a súa realización. A oposición consistirá na realización das seguintes probas de carácter obrigatorio e eliminatorio. a) 1a. proba: coñecemento da lingua galega (de carácter obrigatorio e eliminatorio). O artigo 51.2 da Lei 2/2015, do 29 de abril, do emprego público de Galicia, establece: “(…) para darlle cumprimento á normalización do idioma galego nas Administracións Públicas de Galicia e para garantir o dereito ao uso do galego nas relacións coas Administracións Públicas no ámbito da Comunidade Autónoma, así como a promoción do uso normal do Galego por parte dos poderes públicos de Galicia, nas probas selectivas que se realicen para o acceso aos postos das Administracións Públicas incluídas no ámbito de aplicación desta lei incluirase un exame de galego, agás para aquelas persoas que acrediten o coñecemento dea lingua galega consonte a normativa vixente. As bases das convocatorias dos procesos selectivos establecerán o carácter e, se é o caso, a valoración do coñecemento da lingua galega”. Polo tanto, consistirá en realizar unha proba escrita sobre o coñecemento da lingua galega. As persoas aspirantes deberán traducir un texto, facilitado polo Tribunal, de castelán a galego ou de galego para o castelán. Esta proba terá a duración de 30 minutos e cualificarase de “apto/a” ou “non apto/a”, quedarán eliminadas as persoas aspirantes que non acaden a cualificación de apto ou apta. Estarán exentas da realización deste exercicio as persoas aspirantes que teñan acreditado o coñecemento da lingua galega, mediante a presentación do correspondente certificado de aptitude do curso de perfeccionamento da lingua galega ou Celga 4, dento do prazo de presentación de solicitudes. b) 2a proba (obrigatoria e eliminatoria). Consistirá na realización dunha proba escrita coa finalidade de avaliar os coñecementos das persoas candidatas sobre os cometidos do posto. A proba consistirá na contestación dun test de 40 preguntas, con catro respostas alternativas, das que só unha será correcta, baseadas no temario que se anexa a estas bases. Cada pregunta correcta valorarase con 0,5 puntos. Cada pregunta incorrecta valorarase con 0 puntos. A puntuación deste exercicio será de 20 puntos, sendo necesario acadar un mínimo de 10 puntos para superar a proba. c) 3a proba (de carácter obrigatorio e eliminatorio). Consistirá na realización dunha proba práctica relativa ás funcións do posto relacionadas na base segunda. O tribunal poderá realizar as preguntas relacionadas co desenvolvemento da proba que considere convenientes. Para a realización deste exercicio as persoas aspirantes disporán dun tempo máximo de 30 minutos. A proba poderá ser gravada incorporando a gravación ao expediente para posibles impugnacións. A puntuación do exercicio será de 30 puntos, sendo necesario obter un mínimo de 15 para superar a proba. d) 4a proba (de carácter obrigatorio e eliminatorio). Consistirá na realización dunha proba para avaliar a capacidade competencial das persoas aspirantes que superen as probas anteriores. Esta será unha proba oral, na que o Tribunal poderá realizar aquelas preguntas e aclaracións que considere oportunas, valorando tanto a traxectoria profesional e académica das persoas aspirantes, coma as súas aptitudes e actitudes en relación ás funcións do posto a desempeñar (como poden ser a capacidade de organización ou a xestión de equipos), así como as aclaracións que se consideren oportunas. As competencias a avaliar, segundo se recolle no Anexo II, son as seguintes: 1 Efectividade 2 Orientación ao servizo á cidadanía 3 Aprendizaxe permanente 4 Toma de decisións 5 Traballo en equipo 6 Visión global A proba valorarase ata un máximo de 10 puntos, distribuíndo a puntuación do seguinte xeito por parte do tribunal: - Moi axeitado.10 puntos. - Bastante axeitado.7,5 puntos. - Axeitado.5 puntos. - Pouco axeitado.2,5 puntos - Nada axeitado.0 puntos. Será necesario obter un mínimo de 5 puntos para superar a proba.9.2. Fase de concurso. Na fase de concurso asignarase ata un máximo de 40 puntos. A puntuación virá determinada pola acreditación dos seguintes méritos: a) Experiencia profesional (máximo 30 puntos). Neste apartado valorarase a experiencia profesional previa no desempeño de postos de traballo de igual categoría e funcións á que se opta, na forma seguinte: - Por servizos prestados en calquera Administración Pública, mediante relación laboral ou funcionarial, ou empresa privada, mediante relación laboral, desempeñando un posto de igual ou similar natureza e funcións (como chofer de vehículos para os que sexa preciso contar cos carnés C ou D): máximo 30 puntos. Puntuación: 0,25 puntos por cada mes completo de servizos prestados. Os servizos o tempo parcial serán valorados proporcionalmente. Os extremos anteriores acreditaranse mediante certificación expedida polo órgano competente da Administración, ou contrato de traballo inscrito no Servizo Público de Emprego e o informe da vida laboral. No caso de non detallarse as funcións desenvolvidas na documentación achegada, non será obxecto de valoración. b) Cursos de formación recibidos e acreditados (máximo 10 puntos): Valoraranse os cursos especializados e/ou específicos relacionados coas funcións propias da praza obxecto da convocatoria, e que foran convocados, impartidos ou homologados polas Administracións Públicas ou Universidades, así como os realizados no marco dos Acordos Tripartitos sobre formación continua (AFCAP). A valoración realizarase aténdose ao baremo seguinte: · De duración ata 19 horas: 0,20 puntos. · De duración de 20 a 50 horas: 0,40 puntos. · De duración de 51 a 80 horas: 0,80 puntos. · De duración de 81 a 100 horas: 1,60 puntos. · De duración de 101 en adiante: 1,90 puntos Os diplomas, certificados ou documentos que acrediten a realización de cursos deberán expresar a duración en horas e expresar con suficiente claridade o seu contido básico. Se non se indican as horas de duración, non se outorgará puntuación. - Titulacións de Formación profesional, diferentes á titulación de acceso, das ramas relacionadas co posto, nomeadamente de mecánica ou electricidade: · Por cada título: 2 puntos Concluídas as probas selectivas o Tribunal cualificador formulará proposta de nomeamento da persoa aspirante que reúna a maior puntuación na suma das dúas probas do procedemento de selección – e conte co CELGA 4 ou superara a proba do exercicio de galego -, elevándoa a Alcaldía para o seu nomeamento como persoal laboral fixo, que contará cun período de proba de 6 meses. O Tribunal, co resto de persoas aspirantes non propostas para a contratación, elaborará unha lista por orde decrecente das puntuacións acadadas no procedemento de selección, coa finalidade de cubrir rexeitamentos, baixas e outras vacantes temporais de natureza similar, formando así unha lista reserva de contratación ou bolsa de emprego. A Alcaldía ditará unha resolución aprobando a lista definitiva de aspirantes que integra a Bolsa de emprego. A resolución publicarase no taboleiros de anuncios e na páxina web do Concello. Á vista da resolución da Alcaldía sobre o nomeamento do traballador ou traballadora laboral, a persoa seleccionada ten un prazo de tres días hábiles, contados a partir do día seguinte ao desta publicación no taboleiro de anuncios e páxina web do Concello, para presentar no Rexistro do Concello a seguinte documentación: · Informe médico oficial actualizado – polo que non deberá ter unha antigüidade superior a tres meses, contados dende a data de resolución definitiva da Alcaldía na que se aproba a persoa aspirante seleccionada – no que conste que non se padece enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opta. · Declaración responsable de non ter sido separado/a mediante expediente disciplinario do servizo das administracións públicas, nin atoparse inhabilitado/a para o exercicio das funcións públicas. · Declaración responsable de non estar incursa nos supostos de incompatibilidades previstas na lexislación vixente. Rematado este prazo e constatando que entregou a documentación esixida, procederase á toma de posesión e sinatura do contrato no prazo de 10 días hábiles. Se no prazo indicado, non presenta a documentación requirida, ou non toma posesión da praza de persoal laboral fixo no prazo indicado, quedará sen efecto o nomeamento realizado, ditándose o oportuno decreto da Alcaldía. O contrato contará cun período de proba de 6 meses. Esta Bolsa terá vixencia ata a creación dunha nova. Producida a necesidade de realizar a contratación, avisarase á persoa que, segundo a orde de prelación que figura na bolsa, lle corresponda ser contratada. No caso de que esta persoa non estea dispoñible ou renuncie a ser contratada seguirase o chamamento segundo a orde de prelación establecida na bolsa. Os chamamentos realizaranse mediante comunicación dirixida ao enderezo de correo electrónica que conste na solicitude para tomar parte na convocatoria e/ou telefonicamente, deixando constancia da mesma por parte do empregado público de realizalas mediante a oportuna dilixencia, para compadecer nas oficinas do Concello e recibir a notificación da proposta de nomeamento. En supostos de urxencia, os chamamentos poderán realizarse exclusivamente de xeito telefónico, cando a súa non cobertura deste xeito puidese orixinar prexuízos no funcionamento e/ou prestación do servizo público. Os chamamentos telefónicos realizaranse entre as 8 e as 15 horas, facéndose constar mediante dilixencia do persoal encargado a súa realización, se foi respondido ou non e a disposición da persoa aspirante para a contratación ou nomeamento, segundo o caso. Realizaranse un mínimo de dúas chamadas, mediando un mínimo de dúas horas entre elas. A persoa aspirante deberá poñerse en contacto por escrito co Concello de San Sadurniño no prazo máximo de 24 horas desde a realización da última chamada. En caso de non ser posible a comunicación ou non producirse a contestación no prazo indicado, pasarase á seguinte persoa aspirante. Acreditada a conformidade coa proposta da persoa interesada, a Alcaldía, mediante Resolución, procederá ao seu nomeamento, deixando constancia no expediente dos cambios que como consecuencia dese nomeamento se teñan producido na correspondente bolsa. No caso de renunciar, quen renuncie pasará ao último posto da lista, salvo casos de forza maior debidamente xustificados (incapacidade temporal, baixa por maternidade, desempeño doutro posto de traballo) ou outras causas de carácter extraordinario. De manifestar a súa disposición, á Alcaldía ditará resolución de nomeamento/requirimento. A resolución será publicada na páxina web do concello e desde este momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico) para que presente, con carácter previa á toma de posesión ou contratación, a seguinte documentación: · Informe médico oficial actualizado – polo que non deberá ter unha antigüidade superior a tres meses, contados dende a data de resolución definitiva da Alcaldía na que se aproba a persoa aspirante seleccionada – no que conste que non se padece enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opta. · Declaración responsable de non ter sido separado/a mediante expediente disciplinario do servizo das administracións públicas, nin atoparse inhabilitado/a para o exercicio das funcións públicas. · Declaración responsable de non estar incursa nos supostos de incompatibilidades previstas na lexislación vixente. Se no prazo que se sinale, a persoa aspirante non presenta a documentación requirida, o resultado do recoñecemento médico fose “non apto” ou, no seu caso, non toma posesión da praza de persoal laboral, quedará sen efecto o nomeamento realizado ou non poderá ser contratado, pasando a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso retornará ao posto que lle corresponda na lista creada. Ao rematar o contrato de traballoa persoa aspirante retornará ao posto que lle corresponda na lista creada. A Bolsa de emprego terá carácter rotatorio e o chamamento realizarase en función das vacantes de postos por rigorosa orde de puntuación. A persoa que entrase a traballar, unha vez finalizado o período de interinidade, se este acada os seis meses de duración (nun período de doce meses) pasará a ocupar o último lugar da lista correspondente. Se o contrato ou sucesivos contratos non acadasen os seis meses de duración (nun período de doce meses) reincorporarase á Bolsa de emprego na posición que tivese no listado. Previamente ao nomeamento deberá solicitarse á Intervención municipal un informe da existencia de crédito. As persoas aspirantes causarán baixa na Bolsa de emprego polas causas indicadas no artigo 63 do EBEP e ademais, no caso de informe desfavorable da persoa responsable do departamento no que xa tivese prestados os seus servizos, previo expediente contraditorio con audiencia da persoa interesada. Dada a actual situación sanitaria provocada pola pandemia do SARSCOVID-19 o Tribunal, a través da súa Presidencia, queda facultado para a adopción de todas as medidas preventivas que se consideren apropiadas para maior seguridade no desenvolvemento do proceso selectivo. Tales medidas aprobadas a través de instrucións, deberán publicarse no taboleiro de edictos e web municipal xunto co chamamento de aspirantes para realización en modalidade presencial dos exercicios da fase de oposición, sendo de obrigada observancia por parte das persoas aspirante. No suposto de que algunha persoa aspirante se negue á observancia de calquera das medidas que sexan determinadas para a súa propia seguridade e de terceiros (distanciamento, utilización de máscara homologada ou facilitada pola Administración, instrucións sobre entrada/ saída á sala de exame ou análogas) o Tribunal queda capacitada para determinalo/a como non presentado, debendo recollelo explicitamente en acta. O Tribunal queda competencialmente capacitado para convocar a realización dalgún ou varios exercicios vía telemática, de contar co programa procedente no momento de chamamento para realización dos exercicios da fase de oposición, debendo publicar tal acordo no taboleiro de edictos e web municipal para xeral coñecemento das persoas aspirantes. Calquera acordo e/ou instrución derivada desta excepcional situación poderá ser modificada segundo as recomendacións técnico sanitarias do momento concreto, contando o Tribunal co asesoramento do Servizo de Prevención, de ser preciso. Para o non previsto nas presentes bases será de aplicación supletorio o establecido na Lei 7/1985, do 2 de abril, Reguladora das Bases de Réxime Local; Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réxime local; Lei 5/1997, do 22 de xullo, de Administración Local de Galicia; Lei 2/2015, do 29 de abril, do Emprego Público de Galicia; Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, así como no resto de normas vixentes de aplicación. O acordo da Xunta de Goberno Local pola que se aproben as presentes bases pon fin á vía administrativa e contra o mesmo poderase interpoñer recurso contencioso-administrativo no prazo de dous meses a contar dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o establecido no artigo 46.1 da Lei 29/1998, do 13 de xullo, reguladora da Xurisdición Contencioso-Administrativa. Así mesmo, poderase interpoñer recurso potestativo de reposición ante a Alcaldía no prazo dun mes a contar a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 123 de 124 da Lei 39/2015 do Procedemento Administrativo Común das Administracións Públicas), sen prexuízo de que se poida interpoñer calquera outro que se estime procedente. No caso de que se interpoña recurso potestativo de reposición, ata que sexa resolto expresamente ou se produza a desestimación presunta, non se poderá o recurso contencioso-administrativo (artigos 123 da Lei 39/2015 do Procedemento Administrativo Común das Administracións Públicas). 1. A Constitución española de 1978. Estrutura e contido. Principios xerais e dereitos e deberes fundamentais dos españois.2. A organización territorial do Estado. Natureza xurídica e principios.3. O Estatuto de autonomía de Galicia: estrutura e competencias.4. Lei 7/1985, de 2 de abril, Reguladora das Bases de Réxime Local: Titulo I: Disposicións Xerais.5. Lei 7/1985, de 2 de abril, Reguladora das Bases de Réxime Local: Titulo II: O municipio. Titulo V: Disposicións Comúns ás Entidades Locais. Capítulo I: Réxime de funcionamento e Capítulo II: Relacións interadministrativas.6. Lei 39/2015, de 1 de outubro, do Procedemento Administrativo Común das Administracións Públicas: dos interesados no procedemento; da actividade das administracións públicas: normas xerais de actuación; termos e prazos.7. Lei 40/2015, do 1 de outubro, de Réxime xurídico do sector público. Disposicións xerais e principios de actuación e funcionamento do sector público.8. Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais: O orzamento xeral das Entidades Locais: Concepto e contido.9. Dereitos e deberes do persoal ao servizo da Administración local.10. Real Decreto Lexislativo 6/2015, de 30 de outubro, polo que se aproba o texto refundido da Lei de Trafico, Circulación de Vehículos a motor e Seguridade viaria.11. Real Decreto 1428/2003, de 21 de novembro, polo que se aproba o Regulamento Xeral de Circulación para a aplicación e desenvolvemento do Texto articulado da Lei sobre Tráfico, circulación de vehículos a motor e seguridade viaria, aprobado polo Real Decreto Lexislativo 339/1990, de 2 de marzo.12. Seguridade do vehículo ou máquina. Elementos de seguridade dos vehículos e máquinas. A seguridade activa. A seguridade pasiva.13. Normas xerais de comportamento na circulación. Trasporte de persoas, mercancías e cousas.14. Seguridade viaria. Sinalización e balizamento das obras que se executen en vías públicas.15. Seguridade viaria. Consellos e normas de seguridade viaria.16. Seguridade viaria. Tarefas de mantemento da sinalización.17. Lei 6/2021, de 17 de febreiro, de residuos e solos contaminados de Galicia. Título preliminar. Título I. Título II e Título III.18. Lei 11/1997, de 24 de abril, de envases e residuos de envases.19. Limpeza pública. Tipos de traballo a realizar.20. Limpeza de rúas e sumidoiros. Residuos perigosos. Contedores para residuos. Tipos e mantemento.21. A recollida de residuos sólidos urbanos. Sistemas e métodos. Aspectos ecolóxicos da limpeza. A reciclaxe de residuos. O programa municipal “porta por porta”. 22. Maquinaria, ferramentas e materiais máis comúns para o desenvolvemento das tarefas propias do posto. Descrición e modo de emprego. Tipos. Características. Usos e riscos. Mantemento.23. Movemento de terras. Ferramentas. Útiles. Medios auxiliaras. Execución.24. Albanelería. Materiais empregados na construción. Útiles, ferramentas e maquinarias.25. Albanelería. Coñecementos técnicos.26. Revestimentos. Tipos. Materiais. Medios auxiliares. Ferramentas.27. Fontanería. Materiais, accesorios, ferramentas e útiles empregados.28. Cerrallaría. Conceptos básicos e tarefas máis comúns a realizar. Reparación e mantemento.29. Carpintería. Conceptos básicos e tarefas máis comúns a realizar. Reparación e mantemento. Carpintería interior e exterior. Vidrería. Materiais. Ferramentas.30. Pintura. Nocións xerais. Materiais, ferramentas e operacións básicas.31. Roza e mantemento de camiños. Equipos e necesidades.32. Manexo e mantemento de maquinaria da área de obras: Tractores e apeiros (remolque, rozadoras), rozadoras manuais, motoserras, sopradores e outra maquinaria de obras.33. Aspectos básicos sobre seguridade e hixiene no traballo propios do posto.34. Normas e procedementos de seguridade laboral no emprego de maquinaria de obras públicas.35. Procedementos de mantemento e conservación da maquinaria de obras públicas.36. O Concello de San Sadurniño. Configuración xeográfica. Límites. Termo municipal. Situación das parroquias e principais núcleos de poboación. Localización dos lugares do Concello de San Sadurniño.37. Coñecemento do termo municipal. Toponimia e rueiro de San Sadurniño. Instalacións municipais.38. O Concello de San Sadurniño. Organización Administrativa.39. A poboación do Concello de San Sadurniño. Principais características demográficas e socioeconómicas e a súa evolución.40. Normativa municipal do Concello de San Sadurniño: ordenanzas fiscais de subministro de auga, saneamento e recollida de residuos. As competencias fundamentais para o desempeño da praza son as seguintes: 1 Efectividade 2 Orientación ao servizo á cidadanía 3 Aprendizaxe permanente 4 Toma de decisións 5 Traballo en equipo 6 Visión global A continuación defínese cada unha das competencias relacionadas: Capacidade de realizar un bo traballo, acadando os obxectivos fixados e superando os estándares establecidos, preocupándose pola mellora continua dos resultados. A competencia implica: · A planificación e organización do traballo: obxectivos, encargos, recursos asignados, e criterios de realización. · Os elementos básicos da organización do traballo: urxencia vs importancia. · Calidades persoais que favorecen o rendemento individual: método, proactividade, decisión, compromiso, efectividade, etc. · A avaliación da actividade profesional. · A sensibilización co consumo responsable e mellora ambiental. Motivación para coñecer, comprender e satisfacer as demandas da cidadanía actuando de xeito proactivo na súa abordaxe. A competencia implica: · Dereitos e deberes do empregado público na súa relación profesional coa cidadanía. · Habilidades e actitudes que definen unha atención e relación de prestación de servizos axeitada. · A relación de orientación e asesoramento. · Calidade e avaliación de servizos públicos. · Coñecemento organizativo. Feito de dedicar tempo e esforzo persoal a manterse actualizado profesionalmente, contribuíndo a unha mellor xestión do coñecemento organizativo. A competencia implica: · Como aprenden as persoas adultas. · Elementos que favorecen a actualización profesional: ler documentación especializada, manter contactos con profesionais, participar en novos proxectos, etc. · Fontes de aprendizaxe formal e informal. · O espazo de traballo como ferramenta de aprendizaxe persoal. Escoller as alternativas máis viables entre diferentes alternativas, baseándose na análise dos posibles efectos e riscos, e as posibilidades de implementación. A competencia implica: · Calidades persoais na toma de decisións profesionais: capacidade analítica, obxectividade, seguridade técnica e profesional, etc. · Técnicas de toma de decisións grupais. Feito de integrarse, colaborar e coordinarse de xeito activo, nun grupo de traballo para acadar os obxectivos comúns precisos para unha boa prestación do servizo público. A competencia implica: · Funcionamento básico de grupos humanos nun contexto laboral. · Roles nos equipos de traballo. O rol do líder. · Conflito nos equipos de traballo. · Actitudes e habilidades persoais que favorecen ou dificultan o traballo en equipo. Compartir retos e obxectivos. · Reunións de traballo. Comprensión do contexto de traballo para poder anticiparse aos efectos que pode ter a propia actuación profesional na organización, para poder identificar as propostas e respostas máis acaídas. A competencia implica: · Coñecemento formal da organización: estrutura, servizos e equipamentos, etc. · Coñecemento informal das organizacións: cultura organizativa, mecanismos non formais de toma de decisións, posibilidades e ameazas, etc. · Coñecemento das tendencias presentes e futuras da área sectorial (profesional, características específicas e demográficas de colectivos destinatarios, etc). D./D.ª _____________________________________________________ con DNI ____________________, con enderezo a efectos de notificación en ___________________________________________________, teléfono _____________________; correo electrónico _______________________________ - Que tiven coñecemento da convocatoria anunciada polo Concello de San Sadurniño para a contratación como persoal funcionario de carreira. - Que coñezo e acepto as bases que rexen a dita contratación e que reúno os requisitos esixidos. - Que desexo tomar parte na convocatoria para o que achego os documentos solicitados na base 4.ª. - Que achega documentación acreditativa de ter aboado o importe a que ascenden os dereitos de exame. - Que autoriza a utilización do teléfono e o correo electrónico indicados na presente solicitude para a recepción de información e solicitudes relacionadas co proceso selectivo de que se trata. Pola presente, declaro baixo a miña responsabilidade: - Que non estou incurso/a en prohibición para me contratar nin me atopo en situación de incompatibilidade. - Que declaro formalmente, non ter sido separado mediante expediente disciplinario, do servizo das Administracións Públicas, nin se atopar inhabilitado/a para o exercicio de funcións públicas e de non atoparse incurso/a en ningunha causa de incapacidade e incompatibilidade de conformidade coa lexislación aplicable. Por iso, SOLICITO: Ser admitido/a no correspondente proceso selectivo. O abaixo fírmante declara baixo a súa responsabilidade que son certos todos os datos facilitados na presente solicitude e que reúne todas e cada unha das condicións e requisitos esixidos para participar na presente convocatoria, así como que acata integramente o contido das bases. San Sadurniño, ____ de _____________ de 202_. Sinatura: ___________________________ ALCALDE-PRESIDENTE DO CONCELLO DE SAN SADURNIÑO. San Sadurniño, 16 de decembro de 2021 O Alcalde, Asdo. Secundino García Casal